Die wêreld in foto's – 15 Februarie 2019 | Maroela Media
'n Paartjie soen op Valentynsdag op 'n straat in Moskou wat met hartvormige ballonne versier is. (Foto: Evgeny Sinitsyn, Xinhua)
'n Klein ysbeertjie loer na die kamera ná haar eerste ondersoek deur die veearts by 'n dieretuin in Berlyn, Duitsland. Hierdie steeds naamlose beertjie is op 1 Desember 2018 in die dieretuin gebore. (Foto: Steffen Freiling, AP)
Vrywilligers van 'n nie-winsgewende organisasie, Boroume, versamel appels tydens 'n straatmark in die Chalandri-munisipaliteit, 'n noordelike voorstad van Athene, Griekeland. Boroume (Grieks vir "Ons Kan") is in Januarie 2012 as 'n nie-winsgewende organisasie gevestig. Hierdie organisasie het binne 'n tydperk van sewe jaar minstens 29 miljoen kospakkies aan behoeftiges versprei. Alexandros Theodoridis, stigterslid van dié organisasie, sê die organisasie werk nog steeds elke dag volstoom om na behoeftiges om te sien. (Foto: Lefteris Partsalis, Xinhua)
Die son kom op oor die buitewyke van Frankfurt, Duitsland. (Foto: Michael Probst, AP)
'n Indiese student hou 'n kersie vas terwyl sy eer betoon aan die paramilitêre soldate wat Donderdag in 'n ontploffing by 'n skool in Ahmadabad, in Kasjmir, Indië, gesterf het. Ongeveer 40 sterftes is aangemeld. Veiligheidsbeamptes het Vrydag gesê dat dit as die dodelikste aanval in dié streek se geskiedenis beskou kan word. (Foto: Ajit Solanki, AP)